6. ΒΑΣΙΛΙΚΟΝ ΔΙΑΤΑΓΜΑ της 14/19 Απρ. 1952 (ΦΕΚ Α΄ 98)  Περί καθορισμού λεπτομερειών τινών του Νόμ. 1727/51 «περί συμπληρώσεως των περί Παιδικών Εξοχών διατάξεων», και τροποποιήσεως και συμπληρώσεως του από 2.7.47 Β.Δ/τος «περί οργανώσεως και λειτουργίας των Παιδικών Εξοχών» και του από 4.7.49 Β.Δ/τος «περί διαχειρίσεως κλπ.». Έχοντες υπ’ όψιν τας διατάξεις του άρθρ. 7 του Νόμ. 749/48 «περί Παιδικών Εξοχών κλπ.», τας διατάξεις του άρθρ. 10 του Νόμ. 1727/51 «περί τροποποιήσεως και συμπληρώσεως των διατάξεων του Νόμ. 749/48, την γνώμην του Συμβουλίου Μητρότητος και Παιδικών ηλικιών ληφθείσαν κατά την συνεδρίαν αυτού της 18.2.1952, την γνώμην της Κεντρικής Επιτροπής Παιδικών Εξοχών ληφθείσαν κατά την υπ’ αριθ. 184/1952 γνωμάτευσιν του Συμβουλίου της Επικρατείας. Προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρ.1. «1.Από τα Στελέχη των Παιδικών Εξοχών οι Συντονιστές, οι Επιμελητές και οι Ομαδάρχες παιδιών, λαμβάνονται υποχρεωτικά από τους πίνακες των αποφοίτων των Σχολών Εκπαιδεύσεως Στελεχών, πρέπει δε να έχουν επιπλέον τα εξής προσόντα: Συντονιστές: Απόφοιτοι Ανωτέρων ή Ανωτάτων Σχολών και σε περίπτωση ελλείψεως υποψηφίων με τα προσόντα αυτά, απόφοιτοι Λυκείου ή παλαιού τύπου Γυμνασίου και ευδόκιμο κατασκηνωτική εμπειρία. Επιμελητές παιδιών: Απόφοιτοι τουλάχιστον Β΄ τάξεως Λυκείου ή 4ης τάξεως παλαιού τύπου Γυμνασίου. Ομαδάρχες: Απόφοιτοι της 1ης τάξεως Λυκείου ή της 4ης τάξεως παλαιού τύπου Γυμνασίου. 2.Σε περίπτωση ελλείψεως υποψηφίων με τα παραπάνω προσόντα είναι δυνατή η πρόσληψη στελεχών με κατασκηνωτική εμπειρία». Το άρθρ. 1 τροποποιήθηκε ως άνω από το άρθρ. 6 του Π.Δ. 441/29-31 Δεκ. 1986 (ΦΕΚ Α΄ 215). Άρθρ.2.-Δια την περίπτωσιν των εργαζομένων παιδιών των ασκούντων μικροεπαγγέλματα (π.χ. μικροπωλητού, στιλβωτού κλπ.) και γενικώς στερουμένων εργοδότου, θέσιν βεβαιώσεως εργοδότου επέχει η βεβαίωσις του οικείου οργάνου εις ο ανατίθεται δι’ αποφάσεως του Υπουργού Κοινωνικής Προνοίας ή εξακρίβωσις ή η αναζήτησις των εργαζομένων παιδιών.  Σελ. 212(α) Τεύχος Θ62-Σελ. 86 Άρθρ.3.-Εις εκάστην Παιδικήν Εξοχήν ο συνολικός αριθμός των στελεχών και του προσωπικού δεν δύναται να υπερβαίνη το 27% ή να υπολείπεται του 22% της δυνάμεως των κατασκηνωτών. Άρθρ.4.-Το προσωπικόν  των Παιδικών Εξοχών προσλαμβάνεται δι’ αποφάσεως της διοικήσεως του οικείου κατασκηνωτικού οργανισμού και εγκρίνεται υπό του Υπουργού Κοινωνικής Προνοίας ή των προς τούτο εξουσιοδοτημένων εκάστοτε οργάνων αυτού. Άρθρ.5.-(Προστίθεται παρ. 3 εις το άρθρ. 4 του από 24 Ιουν./2 Ιουλ. 1949 Β.Δ/τος, ανωτ. σελ. 202). Άρθρ.6.-(Προστίθεται δεύτερον εδάφιον εις την παρ. 1 του άρθρ. 22 του αυτού από 2-7-49 Β.Δ/τος «περί οργανώσεως και λειτουργίας Παιδικών Εξοχών») Άρθρ.7.-Τα άρθρ. 16 και 20 του από 24 Ιουν./2 Ιουλ. 1949 Β.Δ/τος καταργούνται. Ωσαύτως καταργούνται και αι παρ. 2 και 3 του άρθρ. 20 του από 24 Ιουν./4 Ιουλ.Β.Δ/τος.     35.Δ.μ.6 Κατασκηνώσεις - Παιδικές Εξοχές   735  